लाफार्ज टिमकेन कंपनी के गेट के सामने धरना आज
दोकंपनियों में बहाली और स्थानीय समस्याओं को लेकर कांग्रेस के दो गुट मंगलवार को एक-दूसरे के खिलाफ शक्ति प्रदर्शन करेंगे और एक दूसरे की सत्ता वाली कंपनियों के गेट के सामने धरना देंगे। एक गुट का नेतृत्व जिला अध्यक्ष विजय खां और दूसरे गुट का नेतृत्व विजय कुमार यादव कर रहे हैं।
विजय खां लाफार्ज यूनियन के महामंत्री हैं और टिमकेन में स्थानीय की बहाली की मांग को लेकर मंगलवार को गेट पर धरना देंगे। विजय कुमार यादव टिमकेन यूनियन के पूर्व महामंत्री हैं और लाफार्ज के गेट पर मंगलवार को धरना देंगे। इस धरने को मजदूर हित में कम एक-दूसरे को राजनीतिक ताकत दिखाने के तौर पर देखा जा रहा है। दोनों गुटों ने धरना में शामिल होने के लिए ज्यादा से ज्यादा लोगों से जुटने का आह्वान किया है। विजय खां वर्तमान में कांग्रेस के जिला अध्यक्ष हैं तो विजय यादव प्रदेश के पूर्व पदाधिकारी हैं। इस धरना को एक-दूसरे की यूनियन को परेशान करने के तौर पर देखा जा रहा है। दोनों जगह धरना सुबह 11 बजे शुरू होगा।
bho_Deva hin_Deva hin_Deva